Rangiersignal

Diè nit ortsfeschtè **Rangyrsignaal** ( Ra1 - Ra9 ) wörred vom Rangyrbegleiter odder Weichèwärter als Handzeichè und als akustischi Signaal, dagsübber ggf. unter Zuhülfenaam von èrè Signalfaanè odder èrè Winkschybè, bi Dunkelheit mit èrè wyß lüchtendè Handlampè un mit èrè Signaalpfyffè odder èm Horn gää. D Rangyrsignaal müèn glychzitig sichtbar *und* hörbar gää wörrè, geltet abber schu, wenn si nu sichtbar uffgnõ wörrè. Folgendi nit ortsfeschti Signaal wörred z Dütschland vowendet:

***Signaal Ra 1 Wègfaarè**
Èn langè Doon un glychzitig è - ggf. widderhoolti - senkrechti Bewegig vom Arm vo obbè nõch unnè bedütet, dass d Rangyrfaart in Richtig vom Signalgäbber wegfaarè söll.
***Signaal Ra 2 Hèrchôô**
Zwei mäßig langi Döön un glychzitig ei - ggf. widderholti - langsami waagerächti Bewegig vom Arm hy un hèr bedütet, d Rangyrfaart söll in Richtig uff dè Signaalgäbber z faarè.
***Signaal Ra 3 Uffdruckè**
Zwei kurzi Döön schnell nõchenand, glychzitig beidi Ärm in Schulterhöchi nõch vornè hebbè un d flach uusgestreckti Händ widderhoolt enand nòcher bedütet, s Trybfaarzüüg söll d Faarzüüg zum Aa- odder Abkupplè uffdruckè.
***Signaal Ra 4 Abschtoßè**
Zwei langi Döön, èn kurzè Doon un glychzitig zweimoll è waagerächti Bewegig vom Arm vum Körper nõch ußè un è schnelli senkrächti Bewegig nõch unnè bedütet, s Trybfaarzüüg söll Faarzüüg abschtoßè.
***Signaal Ra 5 Rangyrhalt**
Drei kurzi Döön schnell nõchenand un glychzitig è kreisförmigi Bewegig vom Arm bedütet, d Rangyrfaart söll aahaltè. Uss Sicherheitsgründ giltet sell Signaal au, wenn s dè Trybfaarzüügfüürer nu sichtbar odder nu hörbar uffnimmt.

## Abdrucksignaal

D **Abdrucksignaal** reglet s Ablaufè am Ablaufbärg:
***Ra 6** – èn waagerächtè wyßè Balkè mit schwarzem Rand odder èm waagerächtè wyßè Lichtschtreifè – mit dè Bedütig „Halt! Abdruckè vobotè“ odder „Abdruckè untersait“
***Ra 7** – èn wyßè Balkè mit schwarzem Rand schräg nõch rächts uffwärts odder èn wyßè Lichtschtreifè schräg nõch rächts uffwärts – mit dè Bedütig „Langsam abdruckè“
***Ra 8** – èn senkrächtè wyßè Balkè mit schwarzem Rand odder èn senkrächtè wyßè Lichtschtreifè – mit dè Bedütig „Mäßig schnell abdruckè"
***Ra 9** – èn senkrächtè Lichtschtreifè, vom obberè Rand nõch rächts abzwygend èn waagrächtè Lichtschtreifè – mit dè Bedütig „Gegè d Ablaufrichtig vum Ablaufbärg wègfaarè"

## Ortsfeschti Signaal für dè Rangyrdiènscht
Diè i dè Ysebaa-Signaalordnig unter **Suschtigi Signaal für dè Rangyrdiènscht** ( Ra 10 - Ra12 ) bschribbenè Signaal sin ortsfescht im Gleisberych aagordnet:

***Ra 10** – è obbè halbchreisförmigi wyßi Daflè (Rangyrhaltdaflè) mit schwarzem Rand mit odder ooni Uffschrift „Halt für Rangyrfaartè“ – bedütet, dass übber d Daflè usè nit rangyrt wörrè darf. Rangyrt wörrè darf nu mit Erlaubnis vom Faardiènschtleiter in Form vom Befääl 11. D Rangyrhaltdaflè stôt im Normalfall links vom Gleis (in Uusnammè kann sell auch rächts vum Gleis uffgschtellt sy, z. B. bi baulichè Yschränkigè).
***Ra 11 (DS 301)/ Ra 11a (DV 301)** – è gääles „W“ mit schwarzem Rand (Wartezeichè odder Rangyrhaltsignaal benamst) – bedütet, dass vor èm Signaal aaghaltè wörrè muè und erscht nõch Zuèstimmig vom Weichèwärter witergfaarè wörrè darf. Dèsell git sini Zuèschtimmig im Berych vo dè ehemôligè DB durch s Signaal Sh 1, mündlich odder durch Hebbè von èrè Hand, im Berych vo dè ehemôligè DR durch Rangyrfaarsignaal Ra 12.
***Ra 11b (DV 301)**- è wyßes „W“ mit schwarzem Rand (Wartezeichè odder Rangyrhaltsignaal benamst) – bedütet, dass vor èm Signaal aaghaltè wörrè muè un erscht nõch Zuèschtimmig witergfaarè wörrè darf. D Zuèschtimmig erfolgt durch Hochhaaltè vom Arm odder è wyßlüchtendi Laternè.
***Ra 12 (DS 301) / So 12 (DV 301)** - è rot-wyßes Zeichè (Gränzzeichè) – markyrt d Stell, bis zu dèrè bi zämmèlaufendè Gleis è Gleis bsetzt wörrè darf.
***Sh 1 (DS 301)/ Ra 12 (DV 301) ** – Rangyrfaarsignaal sin zwei wyßi Lichter vo links nõch rächts aaschtygend

## Weblinggs
* Rangyrsignaal

## Einzelnõchwys